CELEX: 32019R0885
Language: da
Date: 2019-02-05 00:00:00
Title: Kommissionens delegerede forordning (EU) 2019/885 af 5. februar 2019 om supplerende regler til Europa-Parlamentets og Rådets forordning (EU) 2017/2402 for så vidt angår reguleringsmæssige tekniske standarder, der præciserer de oplysninger, der skal gives til en kompetent myndighed i en ansøgning om godkendelse af en tredjepart, der vurderer STS-overholdelse (EØS-relevant tekst.)

29.5.2019   
               
               
                  DA
               
               
                  Den Europæiske Unions Tidende
               
               
                  L 142/1
               
            
         KOMMISSIONENS DELEGEREDE FORORDNING (EU) 2019/885
         af 5. februar 2019
         om supplerende regler til Europa-Parlamentets og Rådets forordning (EU) 2017/2402 for så vidt angår reguleringsmæssige tekniske standarder, der præciserer de oplysninger, der skal gives til en kompetent myndighed i en ansøgning om godkendelse af en tredjepart, der vurderer STS-overholdelse
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/2402 af 12. december 2017 om en generel ramme for securitisering og om oprettelse af en specifik ramme for simpel, transparent og standardiseret securitisering og om ændring af direktiv 2009/65/EF, 2009/138/EF og 2011/61/EU og forordning (EF) nr. 1060/2009 og (EU) nr. 648/2012 (1), særlig artikel 28, stk. 4, og
         ud fra følgende betragtninger:
         
                     (1)
                  
                  
                     De oplysninger, der skal gives af en tredjepart, der søger om tilladelse til at vurdere securitiseringers overholdelse af STS-kriterierne i artikel 19-22 eller artikel 23-26 i forordning (EU) 2017/2402, bør gøre det muligt for en kompetent myndighed at vurdere, om og i hvilket omfang ansøgeren opfylder betingelserne i artikel 28, stk. 1, i forordning (EU) 2017/2402.
                  
               
                     (2)
                  
                  
                     En godkendt tredjepart vil kunne levere STS-vurderingstjenester i hele Unionen. Ansøgningen om tilladelse bør derfor indeholde en omfattende beskrivelse af denne tredjepart, eventuelle grupper, som denne tilhører, samt omfanget af dens aktiviteter. Med hensyn til de STS-vurderingstjenester, der skal leveres, bør ansøgningen omfatte det påtænkte omfang af de tjenester, der skal leveres, og deres geografiske anvendelsesområde.
                  
               
                     (3)
                  
                  
                     For at fremme effektiv anvendelse af en kompetent myndigheds godkendelsesressourcer bør alle ansøgninger om tilladelse omfatte en tabel, der klart identificerer hvert enkelt indgivet dokument og dets relevans i forhold til de betingelser, der skal være opfyldt for at opnå tilladelse.
                  
               
                     (4)
                  
                  
                     For at gøre det muligt for den kompetente myndighed at vurdere, om de gebyrer, der opkræves af tredjeparten, er ikke-diskriminerende samt tilstrækkelige og passende til at dække omkostningerne i forbindelse med levering af STS-vurderingstjenester, jf. artikel 28, stk. 1, litra a), i forordning (EU) 2017/2402, bør tredjeparten fremlægge omfattende oplysninger om prisfastsættelsespolitikker, prisfastsættelseskriterier, gebyrstrukturer og gebyroversigter.
                  
               
                     (5)
                  
                  
                     For at gøre det muligt for den kompetente myndighed at vurdere, om tredjeparten er i stand til at sikre STS-vurderingsprocessens integritet og uafhængighed, bør denne tredjepart fremlægge oplysninger om strukturen i disse interne kontroller. For at gøre det muligt for den kompetente myndighed at vurdere, om kvaliteten af de operationelle sikkerhedsforanstaltninger i forbindelse med STS-vurderingsprocessen er tilstrækkelig til at sikre, at resultaterne ikke kan påvirkes i urimelig grad, og for at vurdere, om medlemmerne af ledelsesorganet opfylder kravene i artikel 28, stk. 1, litra d), i forordning (EU) 2017/2402, bør tredjeparten desuden give omfattende oplysninger om ledelsesorganets sammensætning og om hvert af dets medlemmers kvalifikationer og omdømme.
                  
               
                     (6)
                  
                  
                     Koncentrationen af en tredjeparts indtægter er en afgørende faktor i vurderingen af dennes uafhængighed og integritet. En koncentration af indtægter hidrører ikke nødvendigvis kun fra en enkelt virksomhed, idet den også kan opstå som følge af indtægtsstrømme fra en gruppe af økonomisk forbundne virksomheder. I den forbindelse bør en gruppe af økonomisk forbundne virksomheder forstås som en gruppe af forretningsmæssigt forbundne enheder, jf. stk. 9, litra b), i international regnskabsstandard 24 (»oplysning om nærtstående parter«) i bilaget til Kommissionens forordning (EF) nr. 1126/2008 (2), hvor udtrykkene »enhed« og »indberettende enhed« bør forstås som en henvisning til »virksomhed« i forbindelse med nærværende forordning.
                  
               
                     (7)
                  
                  
                     Securitiseringsinstrumenter er komplekse produkter, der udvikler sig, og som kræver specialviden. For at gøre det muligt for den kompetente myndighed at vurdere, om tredjeparten har tilstrækkelige operationelle sikkerhedsforanstaltninger og interne procedurer til at vurdere STS-overholdelsen, bør tredjeparten fremlægge oplysninger om sine procedurer vedrørende de kvalifikationer, der kræves af dennes personale. Tredjeparten bør også godtgøre, at dens STS-vurderingsmetode er følsom over for typen af securitisering, og fremlægge nærmere oplysninger om separate procedurer og sikkerhedsforanstaltninger i forbindelse med ABCP-transaktioner/ABCP-programmer og ikke-ABCP-securitiseringer.
                  
               
                     (8)
                  
                  
                     Anvendelse af outsourcingordninger og afhængighed af eksterne eksperter kan give anledning til betænkeligheder med hensyn til robustheden af de operationelle sikkerhedsforanstaltninger og interne procedurer. Ansøgningen bør derfor indeholde specifikke oplysninger om arten og omfanget af sådanne eventuelle outsourcingordninger eller en sådan eventuel anvendelse af eksterne eksperter samt om tredjepartens forvaltning af disse ordninger.
                  
               
                     (9)
                  
                  
                     Denne forordning er baseret på det udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed (ESMA) har forelagt for Kommissionen.
                  
               
                     (10)
                  
                  
                     ESMA har foretaget åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele i forbindelse hermed samt anmodet interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010, om en udtalelse (3) —
                  
               VEDTAGET DENNE FORORDNING:
         
            Artikel 1
            Identifikation af tredjeparten
            
               1.   En ansøgning om tilladelse, jf. artikel 28, stk. 4, i forordning (EU) 2017/2402, skal i det omfang, det er relevant, indeholde følgende oplysninger:
               
                           a)
                        
                        
                           tredjepartens selskabsnavn og juridiske form
                        
                     
                           b)
                        
                        
                           tredjepartens identifikationskode for juridiske enheder (LEI-kode), eller, hvis en sådan ikke findes, en anden identifikator, som kræves i henhold til gældende national lovgivning
                        
                     
                           c)
                        
                        
                           tredjepartens registrerede adresse samt adresserne på eventuelle kontorer i Unionen
                        
                     
                           d)
                        
                        
                           tredjepartens webadresse (URL)
                        
                     
                           e)
                        
                        
                           et uddrag fra et relevant handels- eller domstolsregister eller en anden form for certificeret dokumentation, som er gyldig på ansøgningsdatoen, og som bekræfter det vedtægtsmæssige hjemsted og omfanget af tredjepartens forretningsaktiviteter
                        
                     
                           f)
                        
                        
                           tredjepartens vedtægter eller anden lovpligtig dokumentation, hvoraf det fremgår, at tredjeparten skal vurdere securitiseringers overholdelse af kriterierne i artikel 19-22 eller artikel 23-26 i forordning (EU) 2017/2402 (»STS-overholdelse«)
                        
                     
                           g)
                        
                        
                           tredjepartens seneste årsregnskab, herunder individuelle og konsoliderede regnskaber, hvis sådanne foreligger, og hvis tredjepartens regnskaber er omfattet af lovpligtig revision som defineret i artikel 2, stk. 1, i Europa-Parlamentets og Rådets direktiv 2006/43/EF (4), revisionsrapporten om disse regnskaber
                        
                     
                           h)
                        
                        
                           navn, titel, adresse, e-mailadresse og telefonnummer (-numre) for kontaktpersonen i forbindelse med ansøgningen
                        
                     
                           i)
                        
                        
                           listen over de medlemsstater, hvor tredjeparten har til hensigt at levere STS-overholdelsestjenester
                        
                     
                           j)
                        
                        
                           listen over de typer securitisering, for hvilke tredjeparten har til hensigt at levere STS-overholdelsestjenester, idet der skelnes mellem ikke-ABCP-securitiseringer og ABCP-securitiseringer/programmer
                        
                     
                           k)
                        
                        
                           en beskrivelse af andre tjenesteydelser end STS-overholdelsestjenester, som tredjeparten leverer eller har til hensigt at levere
                        
                     
                           l)
                        
                        
                           en liste over parter, til hvem tredjeparten leverer rådgivning, revision eller tilsvarende tjenesteydelser.
                        
                     
            
               2.   En ansøgning om tilladelse skal vedlægges følgende dokumentation i form af bilag:
               
                           a)
                        
                        
                           en liste med navn og forretningsadresse på alle personer eller enheder, der besidder mindst 10 % af tredjepartens kapital eller mindst 10 % af stemmerettighederne, eller hvis besiddelse heraf gør det muligt at udøve en betydelig indflydelse på tredjeparten, sammen med:
                           
                                       i)
                                    
                                    
                                       den procentdel af kapitalen og stemmerettighederne, der besiddes, og, hvis det er relevant, en beskrivelse af de ordninger, der gør det muligt for personen eller enheden at udøve en betydelig indflydelse på tredjepartens ledelse
                                    
                                 
                                       ii)
                                    
                                    
                                       arten af de forretningsaktiviteter, som udøves af de i litra a) omhandlede personer og enheder
                                    
                                 
                     
                           b)
                        
                        
                           en liste med navn og forretningsadresse på enheder, hvor en person eller enhed som omhandlet i litra a) besidder mindst 20 % af kapitalen eller stemmerettighederne, og en beskrivelse af denne enheds aktiviteter
                        
                     
                           c)
                        
                        
                           et udfyldt eksemplar af tabellen i bilag 1.
                        
                     
            
               3.   Hvis tredjeparten har et moderselskab, skal den i stk. 1 omhandlede ansøgning angive, om det umiddelbare moderselskab eller det øverste moderselskab er godkendt, registreret eller underlagt tilsyn, og, hvis dette er tilfældet, angive eventuelle tilknyttede referencenumre samt navnet på den ansvarlige tilsynsmyndighed.
            
            
               4.   Hvis tredjeparten har datterselskaber eller filialer, skal der i ansøgningen om tilladelse anføres navn og forretningsadresse for disse datterselskaber eller filialer og redegøres for de enkelte datterselskabers eller filialers forretningsaktiviteter.
            
            
               5.   En ansøgning om tilladelse skal indeholde et diagram, der viser ejerskabsforholdet mellem tredjeparten, dennes moderselskab og øverste moderselskab, dennes datterselskaber og tilknyttede selskaber samt alle andre personer og enheder, der er knyttet til eller forbundet med et netværk som defineret i artikel 2, nr. 7), i direktiv 2006/43/EF. Diagrammet skal identificere virksomhederne med deres fulde navn, LEI-koden eller, hvis en sådan ikke findes, en anden identifikator, som kræves i henhold til gældende national lovgivning, juridisk form og forretningsadresse.
            
         
         
            Artikel 2
            Ledelsesorganets sammensætning og den organisatoriske struktur
            
               1.   Den i artikel 1 omhandlede ansøgning skal omfatte tredjepartens interne forvaltningspolitikker og den procedure, der gælder for ledelsesorganet, de uafhængige bestyrelsesmedlemmer og, hvis sådanne findes, ledelsesorganernes udvalg eller delstrukturer.
            
            
               2.   Den i artikel 1 omhandlede ansøgning skal identificere medlemmerne af ledelsesorganet, herunder uafhængige bestyrelsesmedlemmer, og, hvis det er relevant, medlemmerne af udvalg eller andre delstrukturer, der er etableret i ledelsesorganet. For hvert medlem af ledelsesorganet, herunder de uafhængige bestyrelsesmedlemmer, skal ansøgningen indeholde en beskrivelse af den position, som medlemmet har i ledelsesorganet, af de ansvarsopgaver, der er tillagt denne position, samt af den tid, der vil blive afsat til varetage disse ansvarsopgaver.
            
            
               3.   Den i artikel 1 omhandlede ansøgning skal indeholde et diagram, der giver en detaljeret beskrivelse af tredjepartens organisatoriske struktur, og hvoraf det klart fremgår, hvilken position de enkelte medlemmer af tredjepartens ledelsesorgan har. Hvis tredjeparten leverer eller har til hensigt at levere andre tjenester end STS-overholdelsestjenester, skal organigrammet indeholde en detaljeret beskrivelse af medlemmerne af ledelsesorganets identitet og ansvar i forbindelse med disse tjenester.
            
            
               4.   Den i artikel 1 omhandlede ansøgning skal for hvert medlem af ledelsesorganet indeholde følgende oplysninger:
               
                           a)
                        
                        
                           en kopi af medlemmets CV, herunder:
                           
                                       i)
                                    
                                    
                                       en oversigt over medlemmets relevante uddannelse
                                    
                                 
                                       ii)
                                    
                                    
                                       medlemmets fuldstændige beskæftigelseshistorik med relevante datoer, positioner, som medlemmet har haft, og en beskrivelse heraf
                                    
                                 
                                       iii)
                                    
                                    
                                       medlemmets faglige kvalifikationer, sammen med datoen for erhvervelse heraf og, hvis det er relevant, den status, som tillægges eventuelle medlemskaber af en relevant erhvervsorganisation
                                    
                                 
                     
                           b)
                        
                        
                           nærmere oplysninger om eventuelle straffedomme, navnlig i form af en officiel straffeattest
                        
                     
                           c)
                        
                        
                           en erklæring underskrevet af medlemmet med angivelse af, om vedkommende:
                           
                                       i)
                                    
                                    
                                       har været genstand for en afgørelse, der gik vedkommende imod, i en disciplinærsag anlagt af en reguleringsmyndighed, et offentligt organ, et agentur eller en erhvervsorganisation
                                    
                                 
                                       ii)
                                    
                                    
                                       har været genstand for en afgørelse, der gik vedkommende imod, i en civil retssag, herunder som følge af uregelmæssigheder eller svig i forbindelse med forvaltningen af en virksomhed
                                    
                                 
                                       iii)
                                    
                                    
                                       har været en del af ledelsesorganet (bestyrelsen eller den øverste ledelse) i en virksomhed, hvis registrering eller tilladelse er blevet trukket tilbage af en reguleringsmyndighed, et offentligt organ eller et agentur
                                    
                                 
                                       iv)
                                    
                                    
                                       er blevet nægtet ret til at udøve aktiviteter, der kræver registrering eller tilladelse fra en reguleringsmyndighed, et offentligt organ, et agentur eller en erhvervsorganisation
                                    
                                 
                                       v)
                                    
                                    
                                       har været medlem af ledelsesorganet i en virksomhed, der er gået konkurs eller har været under likvidation, enten mens vedkommende var en del af den pågældende virksomheds ledelsesorgan eller mindre end et år, efter at vedkommende var ophørt med at være medlem af dette ledelsesorgan
                                    
                                 
                                       vi)
                                    
                                    
                                       har været medlem af ledelsesorganet i en virksomhed, over for hvilken en reguleringsmyndighed, et offentligt organ, et agentur eller en erhvervsorganisation har truffet en afgørelse, der gik virksomheden imod, eller af disse er blevet pålagt en sanktion
                                    
                                 
                                       vii)
                                    
                                    
                                       er blevet frataget retten til at fungere som bestyrelsesmedlem eller til at varetage en ledende stilling, eller vedkommendes ansættelse i eller anden tilknytning til en virksomhed er blevet ophævet som følge af embedsforseelse eller uregelmæssigheder
                                    
                                 
                                       viii)
                                    
                                    
                                       på anden måde af en reguleringsmyndighed, et offentligt organ, et agentur eller en erhvervsorganisation er blevet pålagt bøder, suspenderet, erklæret for uegnet eller pålagt en anden sanktion, herunder som følge af svig eller underslæb
                                    
                                 
                                       ix)
                                    
                                    
                                       er omfattet af verserende retslige, administrative, disciplinære eller andre procedurer, herunder som følge af svig og underslæb, iværksat af en reguleringsmyndighed, et offentligt organ, et agentur eller en erhvervsorganisation
                                    
                                 
                     
                           d)
                        
                        
                           en underskrevet erklæring om potentielle interessekonflikter, som medlemmet måtte have i forbindelse med udførelsen af sine opgaver, og om, hvordan disse konflikter vil blive håndteret, herunder en oversigt over eventuelle positioner i andre virksomheder
                        
                     
                           e)
                        
                        
                           hvis ikke allerede anført i litra a) en beskrivelse af medlemmets kendskab til og erfaring med de opgaver, der er relevante for tredjepartens levering af STS-overholdelsestjenester, navnlig kendskab til og erfaring med forskellige typer securitisering eller securitiseringer af forskellige underliggende eksponeringer.
                        
                     
            
               5.   Den i artikel 1 omhandlede ansøgning skal for hvert uafhængigt bestyrelsesmedlem indeholde følgende oplysninger:
               
                           a)
                        
                        
                           dokumentation for bestyrelsesmedlemmets uafhængighed inden for ledelsesorganet
                        
                     
                           b)
                        
                        
                           oplysninger om eventuelle tidligere eller nuværende forretningsmæssige, ansættelsesmæssige eller andre forbindelser, der indebærer eller kunne indebære potentielle interessekonflikter
                        
                     
                           c)
                        
                        
                           oplysninger om eventuelle forretningsmæssige, familiemæssige eller andre forbindelser til tredjeparten, dennes kontrollerende aktionær eller ledelsen i den ene eller den anden, der indebærer eller kunne indebære interessekonflikter.
                        
                     
         
         
            Artikel 3
            Selskabsledelse
            Hvis tredjeparten tilslutter sig en kodeks for god selskabsledelse for så vidt angår udnævnelse af uafhængige bestyrelsesmedlemmer og deres rolle samt håndtering af interessekonflikter, skal den i artikel 1 omhandlede ansøgning angive denne kodeks og give en forklaring på enhver afvigelse fra denne kodeks fra tredjepartens side.
         
         
            Artikel 4
            Uafhængighed og forebyggelse af interessekonflikter
            
               1.   Den i artikel 1 omhandlede ansøgning skal indeholde detaljerede oplysninger om ansøgerens interne kontrolsystemer til håndtering af interessekonflikter, herunder en beskrivelse af tredjepartens complianceafdeling og dens risikovurderingsordninger.
            
            
               2.   Den i artikel 1 omhandlede ansøgning skal indeholde oplysninger om politikker og procedurer for identifikation, håndtering, eliminering, afbødning og offentliggørelse af eksisterende eller potentielle interessekonflikter og trusler i forhold til tredjepartens uafhængighed i forbindelse med levering af STS-overholdelsestjenester.
            
            
               3.   Den i artikel 1 omhandlede ansøgning skal indeholde en beskrivelse af eventuelle andre foranstaltninger og kontroller, der anvendes for at sikre korrekt og rettidig identifikation, håndtering og offentliggørelse af interessekonflikter.
            
            
               4.   Den i artikel 1 omhandlede ansøgning skal indeholde en ajourført opgørelse over potentielle eller eksisterende interessekonflikter, som tredjeparten har identificeret i overensstemmelse med artikel 28, stk. 1, litra f), i forordning (EU) 2017/2402, og skal indeholde:
               
                           a)
                        
                        
                           en beskrivelse af faktiske eller potentielle interessekonflikter, der involverer tredjeparten, aktionærer, ejere eller medlemmer af tredjeparten, medlemmer af ledelsesorganet, ledere, tredjepartens personale eller enhver anden fysisk person, hvis tjenester stilles til rådighed for eller er under tredjepartens kontrol
                        
                     
                           b)
                        
                        
                           en beskrivelse af faktiske eller potentielle interessekonflikter, der opstår som følge af tredjepartens eksisterende eller påtænkte forretningsforbindelser, herunder eksisterende eller påtænkte outsourcingaftaler, eller som følge af andre af tredjepartens aktiviteter.
                        
                     
            
               5.   Den i artikel 1 omhandlede ansøgning skal indeholde nærmere oplysninger om politikker eller procedurer, der har til formål at sikre, at tredjeparten ikke leverer nogen form for rådgivning, revision eller tilsvarende tjenester til det eksponeringsleverende institut, det organiserende institut eller den SSPE, der er involveret i securitiseringen, og hvis STS-overholdelse tredjeparten vurderer.
            
            
               6.   Den i artikel 1 omhandlede ansøgning skal indeholde nærmere oplysninger om følgende:
               
                           a)
                        
                        
                           indtægter fra andre ikke-STS-relaterede tjenester leveret af tredjeparten, opdelt i indtægter fra ikke-securitiseringsrelaterede tjenester og indtægter fra securitiseringsrelaterede tjenester, i hvert af de tre regnskabsår, der gik forud for datoen for indgivelse af ansøgningen, eller, hvis de ikke er tilgængelige, siden tredjepartens stiftelse
                        
                     
                           b)
                        
                        
                           de forventede indtægter fra STS-overholdelsestjenester sammenlignet med de samlede forventede indtægter i de kommende tre referenceår.
                        
                     
            
               7.   Den i artikel 1 omhandlede ansøgning skal, hvis det er relevant, indeholde følgende oplysninger om koncentrationen af indtægter fra en enkelt virksomhed eller en gruppe af virksomheder:
               
                           a)
                        
                        
                           oplysninger, der identificerer en virksomhed eller en gruppe af økonomisk forbundne virksomheder, der tegnede sig for mere end 10 % af tredjepartens samlede indtægter i hvert af de tre regnskabsår, der gik forud for datoen for indgivelse af ansøgningen, eller, hvis de ikke er tilgængelige, siden tredjepartens stiftelse
                        
                     
                           b)
                        
                        
                           en erklæring om, hvorvidt en virksomhed eller en gruppe af økonomisk forbundne virksomheder forventes at tegne sig for mindst 10 % af tredjepartens forventede indtægter fra leveringen af STS-overholdelsestjenester i hvert af de næste tre år.
                        
                     
            
               8.   Den i artikel 1 omhandlede ansøgning skal, hvis det er relevant, indeholde en vurdering af, hvordan en koncentration af indtægter fra en enkelt virksomhed eller en gruppe af økonomisk forbundne virksomheder som omhandlet i stk. 7 er forenelig med tredjepartens politikker og procedurer vedrørende den i stk. 2 omhandlede uafhængighed i forhold til STS-overholdelsestjenester.
            
         
         
            Artikel 5
            Gebyrstruktur
            
               1.   Den i artikel 1 omhandlede ansøgning skal indeholde oplysninger om politikkerne for fastsættelse af prisen for levering af STS-overholdelsestjenester og skal omfatte følgende:
               
                           a)
                        
                        
                           prisfastsættelseskriterier og en gebyrstruktur eller en gebyroversigt for STS-overholdelsestjenester for de typer securitisering, for hvilke sådanne tjenester udbydes (idet der skelnes mellem ikke-ABCP-securitiseringer og ABCP-securitiseringer/programmer), herunder eventuelle interne retningslinjer eller procedurer for, hvordan prisfastsættelseskriterierne anvendes til at bestemme eller fastsætte individuelle gebyrer
                        
                     
                           b)
                        
                        
                           nærmere oplysninger om de metoder, der anvendes til registrering af eventuelle specifikke omkostninger ved levering af STS-overholdelsestjenester, herunder yderligere ekstraomkostninger i forbindelse med levering af STS-overholdelsestjenester, herunder transport og indkvartering, og, hvis tredjeparten har til hensigt at outsource dele af sin levering af STS-overholdelsestjenester, en beskrivelse af, hvordan der skal tages højde for denne outsourcing i forbindelse med prisfastsættelseskriterierne
                        
                     
                           c)
                        
                        
                           en detaljeret beskrivelse af eventuelle etablerede procedurer for ændring af gebyrer eller for afvigelse fra gebyroversigten, herunder i forbindelse med eventuelle programmer for hyppig anvendelse
                        
                     
                           d)
                        
                        
                           en detaljeret beskrivelse af eventuelle etablerede procedurer eller interne kontroller, der sikrer og overvåger overholdelsen af prisfastsættelsespolitikkerne, herunder eventuelle procedurer eller interne kontroller, som overvåger udviklingen i individuelle gebyrer over tid og på tværs af forskellige kunder, som får leveret STS-overholdelsestjenester
                        
                     
                           e)
                        
                        
                           en detaljeret beskrivelse af eventuelle processer til gennemgang og ajourføring af såvel omkostningssystemet som prisfastsættelsespolitikkerne
                        
                     
                           f)
                        
                        
                           en detaljeret beskrivelse af eventuelle procedurer og interne kontroller i forbindelse med opbevaring af fortegnelser vedrørende gebyroversigter, individuelle gebyrer eller ændringer af tredjepartens prisfastsættelsespolitik.
                        
                     
            
               2.   Den i artikel 1 omhandlede ansøgning skal indeholde oplysninger om følgende:
               
                           a)
                        
                        
                           hvorvidt gebyrerne er fastsat forud for leveringen af STS-overholdelsestjenesten
                        
                     
                           b)
                        
                        
                           hvorvidt forudbetalte gebyrer ikke kan refunderes
                        
                     
                           c)
                        
                        
                           eventuelle operationelle sikkerhedsforanstaltninger, der har til formål at sikre, at kontraktlige aftaler mellem tredjeparten og et eksponeringsleverende institut, et organiserende institut eller en SSPE om levering af STS-overholdelsestjenester ikke indeholder en klausul om opsigelse eller en bestemmelse om kontraktbrud eller manglende opfyldelse af kontrakten i tilfælde, hvor resultatet af STS-overholdelsesvurderingen viser, at securitiseringen ikke opfylder STS-kriterierne.
                        
                     
         
         
            Artikel 6
            Operationelle sikkerhedsforanstaltninger og interne procedurer for vurdering af STS-overholdelse
            
               1.   Den i artikel 1 omhandlede ansøgning skal indeholde et detaljeret oversigt over alle politikker, procedurer og manualer vedrørende de kontroller og operationelle sikkerhedsforanstaltninger, der er indført for at sikre tredjepartens uafhængighed i forbindelse med vurderingen af STS-overholdelse og vurderingens integritet.
            
            
               2.   Den i artikel 1 omhandlede ansøgning skal indeholde alle oplysninger, der godtgør, at tredjeparten har indført operationelle sikkerhedsforanstaltninger og interne procedurer, som gør det muligt for denne at foretage en korrekt vurdering af STS-overholdelse, herunder følgende:
               
                           a)
                        
                        
                           antallet af ansatte, beregnet i fuldtidsækvivalenter, opdelt efter typer positioner i tredjeparten
                        
                     
                           b)
                        
                        
                           nærmere oplysninger om de af tredjeparten fastlagte politikker og procedurer vedrørende:
                           
                                       i)
                                    
                                    
                                       individuelle medarbejderes uafhængighed
                                    
                                 
                                       ii)
                                    
                                    
                                       ansættelseskontrakters ophør, herunder eventuelle foranstaltninger til sikring af uafhængigheden og integriteten i forbindelse med den STS-vurderingsproces, der er knyttet til ansættelsens ophør, herunder politikker og procedurer i forbindelse med forhandlinger om fremtidige ansættelseskontrakter med andre virksomheder for personale, der er direkte involveret i STS-vurderingen
                                    
                                 
                                       iii)
                                    
                                    
                                       kvalifikationskravene til personale, der er direkte involveret i levering af STS-overholdelsesaktiviteter, opdelt efter type position
                                    
                                 
                                       iv)
                                    
                                    
                                       uddannelses- og udviklingspolitikker for personale, der er direkte involveret i levering af STS-overholdelsestjenester
                                    
                                 
                                       v)
                                    
                                    
                                       præstationsevalueringen og kompensationspolitikken for personale, der er direkte involveret i STS-overholdelsestjenester
                                    
                                 
                     
                           c)
                        
                        
                           en beskrivelse af eventuelle foranstaltninger, som tredjeparten har truffet for at afbøde risikoen for overdreven afhængighed af individuelle medarbejdere i forbindelse med levering af STS-overholdelsestjenester
                        
                     
                           d)
                        
                        
                           følgende oplysninger, hvis tredjeparten i forbindelse med STS-vurderinger er afhængig af outsourcing eller eksterne eksperter:
                           
                                       i)
                                    
                                    
                                       nærmere oplysninger om politikker og procedurer vedrørende outsourcing af aktiviteter og inddragelse af eksterne eksperter
                                    
                                 
                                       ii)
                                    
                                    
                                       en beskrivelse af eventuelle outsourcingordninger, som tredjeparten deltager eller påtænker at deltage i, ledsaget af en kopi af de kontrakter, der gælder for disse outsourcingordninger
                                    
                                 
                                       iii)
                                    
                                    
                                       en beskrivelse af de tjenesteydelser, der skal leveres af den eksterne ekspert, herunder disse tjenesters omfang og de betingelser, hvorunder disse tjenester bør leveres
                                    
                                 
                                       iv)
                                    
                                    
                                       en detaljeret redegørelse for, hvordan tredjeparten har til hensigt at identificere, håndtere og overvåge enhver risiko ved outsourcing, og en beskrivelse af de beskyttelsesforanstaltninger, der er truffet for at sikre STS-vurderingsprocessens uafhængighed
                                    
                                 
                     
                           e)
                        
                        
                           en beskrivelse af eventuelle foranstaltninger, der skal anvendes i tilfælde af en overtrædelse af de politikker eller procedurer, der er omhandlet i stk. 2, litra b), og litra d), nr. i)
                        
                     
                           f)
                        
                        
                           en beskrivelse af eventuelle politikker for indberetning til den kompetente myndighed af væsentlige overtrædelser af de politikker eller procedurer, der er omhandlet i stk. 2, litra b), og litra d), nr. i), eller af andre fakta, begivenheder eller omstændigheder, der sandsynligvis vil indebære en overtrædelse af betingelserne for tredjepartens godkendelse
                        
                     
                           g)
                        
                        
                           en beskrivelse af eventuelle ordninger, der er indført for at sikre, at de relevante personer er bekendt med de politikker og procedurer, der er omhandlet i stk. 2, litra b), og litra d), nr. i), og en beskrivelse af eventuelle ordninger vedrørende overvågning, revision og ajourføring af disse politikker og procedurer.
                        
                     
            
               3.   Den i artikel 1 omhandlede ansøgning skal indeholde følgende for hver type securitisering, for hvilken tredjeparten har til hensigt at levere STS-overholdelsestjenester:
               
                           a)
                        
                        
                           en beskrivelse af den STS-vurderingsmetode, der skal anvendes, herunder eventuelle procedurer og metoder til kvalitetssikring af denne vurdering
                        
                     
                           b)
                        
                        
                           en model til den STS-verifikationsrapport, der skal forelægges for det eksponeringsleverende institut, det organiserende institut eller SSPE'en.
                        
                     
         
         
            Artikel 7
            Ansøgningens form
            
               1.   En tredjepart skal tildele et unikt referencenummer til hvert enkelt af de dokumenter, som den indgiver til den kompetente myndighed som en del af ansøgningen.
            
            
               2.   En tredjepart skal i sin ansøgning medtage en begrundet forklaring på, hvorfor krav i denne forordning ikke finder anvendelse.
            
            
               3.   Den i artikel 1 omhandlede ansøgning skal ledsages af en skrivelse underskrevet af et medlem af tredjepartens ledelsesorgan, der bekræfter, at:
               
                           a)
                        
                        
                           de forelagte oplysninger efter vedkommendes bedste overbevisning er korrekte og fuldstændige fra og med datoen for ansøgningens indgivelse
                        
                     
                           b)
                        
                        
                           ansøgeren hverken er en reguleret enhed som defineret i artikel 2, nr. 4), i direktiv 2002/87/EF (5) eller et kreditvurderingsbureau som defineret i artikel 3, stk. 1, litra b), i forordning (EF) nr. 1060/2009 (6).
                        
                     
         
         
            Artikel 8
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 28.12.2017, s. 35.
         
            (2)  Kommissionens forordning (EF) nr. 1126/2008 af 3. november 2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 (EUT L 320 af 29.11.2008, s. 1).
         
            (3)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
         
            (4)  Europa-Parlamentets og Rådets direktiv 2006/43/EF af 17. maj 2006 om lovpligtig revision af årsregnskaber og konsoliderede regnskaber, om ændring af Rådets direktiv 78/660/EØF og 83/349/EØF og om ophævelse af Rådets direktiv 84/253/EØF (EUT L 157 af 9.6.2006, s. 87).
         
            (5)  Europa-Parlamentets og Rådets direktiv 2002/87/EF af 16. december 2002 om supplerende tilsyn med kreditinstitutter, forsikringsselskaber og investeringsselskaber i et finansielt konglomerat og om ændring af Rådets direktiv 73/239/EØF, 79/267/EØF, 92/49/EØF, 92/96/EØF, 93/6/EØF og 93/22/EØF samt Europa-Parlamentets og Rådets direktiv 98/78/EF og 2000/12/EF (EUT L 35 af 11.2.2003, s. 1).
         
            (6)  Europa-Parlamentets og Rådets forordning (EF) nr. 1060/2009 af 16. september 2009 om kreditvurderingsbureauer (EUT L 302 af 17.11.2009, s. 1).
      
      
         
            BILAG
            Dokumentreferencer
            
                        Artikel i gældende forordning
                     
                     
                        Entydigt referencenummer for dokumentet
                     
                     
                        Dokumentets titel
                     
                     
                        Kapitel, afsnit eller side i dokumentet, hvoraf oplysningerne fremgår, eller årsag til, at oplysningerne ikke gives